als_Latn dik_Latn sag_Latn
Nano-Dukës: “Ik nga Basha dhe futu në zgjedhje”
Aspiroi deri në fund të bëhej president i Shqipërisë, por përfundoi duke bërë sekserin e Edi Ramës. Këtu ka përfunduar Fatos Nano, ish-kryeministër dhe ish-kryetar i PS-së, që pasditen e djeshme, duke përfituar nga miqësitë e tij, ka kërkuar që të çajë opozitën në dysh.
Bëhet fjalë për një takim të zhvilluar në një lokal në zonën e Mulletit në periferi të Tiranës, ku Fatos Nano ka takuar kreun e Partisë Agrare Ambientaliste, Agron Duka, duke i kërkuar që të largohet nga opozita dhe të hyjë në zgjedhje.
Në këtë takim ka qenë edhe Engjëll Agaçi, sekretari i Përgjithshëm i Kryeministrisë.
Oferta për Dukën ka ardhur duke përfituar edhe nga fakti se PAA-ja është e regjistruar në KQZ. Edhe pse ai ka kërkuar disa herë që të çregjistrohet nga KQZ-ja, kjo e fundit nuk e ka shqyrtuar asnjëherë kërkesën e tij, siç duket duke pritur edhe ndërmjetësimin e Fatos Nanos që ai të braktisë opozitën dhe Edi Rama të ketë mundësinë të flasë e të thotë se opozita ka hyrë në zgjedhje.
Por çfarë ka ndodhur pasditen e djeshme në Mullet? Biseda është përqendruar në faktin që Agron Duka dhe PAA të largohen nga opozita duke thënë se “çadra e Lulzim Bashës është e papranueshme për agrarët”.
Ndërkohë, Duka mësohet se i ka thënë Nanos që po të dojë mund ta vendosë të parin apo të dytin në listat e PAA-së për të kandiduar, qoftë në Tiranë, Durrës etj.
Fatos Nano – Agron Dukës: Ti duhet të ruash integritetin e vetes tënde që ke investuar…
Përfiton Edi Rama, përfiton Tony Blair, ti duhet të dalësh nga çadra… pastaj se çfarë bëhet mbrapa…
Ti duhet të mbrosh idenë që çadrën e Lulzim Bashës nuk e pranon. /Marrë nga SYRI.net
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn